Diari Oficial de la Generalitat Valenciana


Sumari del DOGV 1093, del 26-06-1989 (1989/814309)

ORDRE d'1 de juny de 1989, de la Conselleria d'Agricultura i Pesca, aprovant el Pla d'Obres i Actuacions a Xeraco, dins la zona de Gandia (València), declarada Zona Desfavorida per la Comunitat Econòmica Europea.
--------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/06/01/(2)/dof/vci/html**

### Dades del document

Número de DOGV
:   1093

Data del DOGV
:   26-06-1989

Secció del DOGV
:   DISPOSICIONS GENERALS

Número del document
:   1989/814309


Data del document
:   01-06-1989

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre d'1 de juny de 1989, de la Conselleria d'Agricultura i Pesca, s'aprova el Pla d'Obres i Actuacions a Xeraco, dins la zona de Gandia (València), declarada Zona Desfavorida per la Comunitat Econòmica Europea.  
El Decret 48/1987 de 13 d'abril, del Consell de la Generalitat Valenciana disposa que la Conselleria d?agricultura i Pesca durà a terme les obres i actuacions, que han d'escometre's a les zones desfavorides declarades per la Comunitat Econòmica Europea, en la Directiva del Consell 86/466 de 14 de juliol. El municipi de Xeraco, dins la zona de Gandia va inclòs en la llista comunitària de zones agrícoles desfavorides d'aquesta directiva, per tractar-se d'una zona de superfície reduïda amb limitacions específiques, a causa de la progressiva salinització de les aigües de reg i les terres conradisses per intrusió marina, i per les inundacions periòdiques de la zona.  
A petició de l'Ajuntament i dels agricultors de Xeraco, i a fi de remeiar el greu problema motivat per les inundacions de 1982, 1984 i novembre de 1987, així com també la salinització d'aigües i sòls, els Serveis Territorials de la Conselleria d'Agricultura i Pesca de València han redactat i duen a l'aprovació de la Conselleria d?agricultura i Pesca, el «Pla d'Obres i Actuacions a Xeraco, dins la zona de Gandia (València), declarada Zona Desfavorida per la Comunitat Econòmica Europea».  
Examinat l?esmentat Pla, aquesta Conselleria considera que les esmentades obres contribuiran al sanejament de les terres, evitaran o pal·liaran els danys produïts per les indicacions i milloraran els rendiments dels conrreus al disminuir la salinització de l'aigua, amb els consegüents beneficis per als agricultors afectats.  
Per tant,  
ORDENE:  
Article primer  
S'aprova el Pla d'Obres i Actuacions de Xeraco, dins la zona de Gandia (València), declarada Zona Desfavorida per la Comunitat Econòmica Europea.  
Article segon  
D'acord amb els articles 62 i 65 de la Llei de Reforma i Desenvolupament Agrari, les obres es classifiquen com segueix.  
1. Obres d?Interès General, incloses en el grup a) de l'article 61 d'aquesta llei, raó per la qual seran totalment subvencionades.  
1.1. Canalització del riu Xeraco, mitjançant sengles dics, sèquies paral·leles de desguàs del riu, comportes i escullera.  
1.2. Condicionament de l?últim tros del barranc de les Fonts.  
1.3. Condicionament de la sèquia Travessera, mitjançant la neteja i el recreixement de màrgens, amb prou amplària per a utilitzar-los com a camí.  
1.4. Condicionament de la sèquia Auir, mitjançant neteja i recreixement de màrgens.  
1.5. Sondejos d'investigació d'aigües subterrànies.  
2. Obres complementàries, incloses en el grup d) de l'esmentat article 61 de la Llei.  
2.1. Estació de bombament de la sèquia Auir.  
2.2. Estació de bombeig de la sèquia Travessera.  
2.3. Instal·lacions electromecàniques dels sondejos i de la línia elèctrica.  
2.4. Bomba d'impulsió per a l'aprofitament d'aigua de l'estació depuradora i de les conduccions per al regatge.  
Les obres complementàries tindran les següents ajudes.  
Per a les estacions de bombament, les instal·lacions electromecàniques dels sondejos, la línia elèctrica, la bomba d'impulsió i les conduccions d'aigua, una subvenció del 30% i un avançament del 70% restant, reintegrable en un període de deu anys.  
Les quantitats avançades reportaran uns interessos del 4 per cent anual, d'acord amb les disposicions de l?article 74 de la Llei de Reforma i Desenvolupament Agrari.  
DISPOSICIONS FINALS  
Primera  
La Direcció General de Desenvolupament Agrari de la Conselleria dictarà les normes adients, per a la millor aplicació de les disposicions d'aquesta ordre.  
Segona  
La present ordre entrarà en vigor el dia de la seua publicació en el Diari Oficial de la Generalitat Valenciana.  
València, 1 de juny de 1989.  
El Conseller de Agricultura y Pesca,  
LUIS FONT DE MORA MONTESINOS


Còpia Permalink ELI